kardosdrur/scandi-wiki huggingface dataset:
Søborg Sø

Søborg Sø var en sø beliggende i Søborg sogn i Nordøstsjælland. Søens areal var omtrent 600 ha. I tilknytning til Søborg sø lå det middelalderlige Søborg slot og middelalderkøbstaden Søborg.

Søen blev delvist tørlagt i 1790'erne ved hjælp af et forholdsvist enkelt kanalsystem og følgelig var afvandingsdybden ret beskeden. Nogen egentlig opdyrkning af det derved indvundne areal skete ikke, men der kunne dog høstes en del græs og tagrør. 

Næsten hundrede år senere, i 1870'erne, blev søen fuldstændigt tørlagt ved hjælp af et omfattende kanalsystem konstrueret af P. B. Feilberg, der fik sænket afvandingsdybden så meget, at opdyrkning af søens jord blev mulig.

Naturgenopretning
I 2017 iværksatte regeringen et naturgenopretningsprojekt for at genskabe søen.  Projektet  omfatter et område på ca. 500 ha, hvor der vil blive genskabt en sø på ca. 335 ha. Det bliver en lavvandet sø med en gennemsnitsdybde på 1 meter.  Søen genoprettes ved at man standser pumpen og etablerer et stryg i nordenden af området. Det forventes at der skal gennemføres en jordfordeling blandt de 63 lodsejere der er involveret.. I september 2021 blev der opnået enighed med lodsejerne og Naturstyrelsen forventede at anlægsarbejdet gik i gang i 2022.  Det er dog (august 2023) endnu ikke sket.

Henvisninger 

 Kjeld Hansen: Det tabte land. Bind 2. Øerne. 2014.
 Niels Amstrup: "Kultiveringsproblemer på den tørlagte Søborg sø" (Geografisk Tidsskrift, Bind 54; 1955)
Gerda Meyhoff og Flemming Rune Pedersen: Søborg Sø – gennem sump til agerland, Bogudvalget 1986.

Inddæmningsprojekter i Danmark
Gribskov Kommunes geografi
Naturgenopretning i Danmark
Bice Vanzetta

Bice Vanzetta (født 7. marts 1961) er en italiensk kvindelig tidligere langrendsløber, som deltog i tre olympiske vinterlege i 1980'erne og 1990'erne.

Vanzetta debuterede i et World Cup-løb i 1986, og hun deltog første gang ved vinter-OL i 1988 i Calgary, hvor hun stillede op på 10 km-distancen og blev nummer sytten.

Hun var i 1991 med til at vinde VM-sølv i 4 x 5 km, og ved samme VM opnåede hun sin karrieres bedste individuelle placering med en tolvteplads i 5 km klassisk stil.

Hun var med igen ved vinter-OL 1992 i Albertville, hvor hun var tilmeldt i tre individuelle discipliner, men kun deltog i to med en tyvendeplads som bedste resultat. Hun var desuden med på det italienske stafethold, som kom på tredjepladsen på 4 x 5 km efter SNG og Norge. De øvrige løbere på det italienske hold var Manuela di Centa, Gabriella Paruzzi og Stefania Belmondo.

Ved VM i 1993 var hun igen med på det italienske stafethold på 4 x 5 km, og igen blev det til en sølvmedalje.

Ved vinter-OL 1994 i Lillehammer deltog hun i to individuelle konkurrencer og fik en bedste placering som nummer nitten i 5 km klassisk stil. Igen var hun med i stafetten sammen med Manuela di Centa, Gabriella Paruzzi og Stefania Belmondo, der blev nummer tre på 4 x 5 km efter vinderne fra Rusland og Norge.

Hun er søster til Giorgio Vanzetta, der også var langrendsløber og olympisk medaljevinder.

OL-medaljer 
 1992  Albertville –  Bronze i langrend, 4 x 5 km stafet, damer 
 1994  Lillehammer –  Bronze i langrend, 4 x 5 km stafet, damer

VM-medaljer 
 1991  Val di Fiemme –  Sølv i langrend, 4 x 5 km stafet, damer 
 1993  Falun –  Sølv i langrend, 4 x 5 km stafet, damer

Referencer

Eksterne henvisninger 

Langrendsløbere fra Italien
Deltagere for Italien ved vinter-OL 1988
Deltagere for Italien ved vinter-OL 1992
Deltagere for Italien ved vinter-OL 1994
Olympiske medaljevindere i langrend
Olympiske bronzemedaljevindere fra Italien
Medaljevindere ved vinter-OL 1992
Medaljevindere ved vinter-OL 1994
Leeds Town Hall

Leeds Town Hall er en bygning på Headrow i Leeds i England. Den blev tegnet af Cuthbert Brodrick i nygotisk stil og bygget i perioden 1853–1858. Bygningen er fredet (Grade I) og er et af de største rådhuse i Storbritannien.

Bygningen blev indviet af Dronning Victoria og var ved sin indvielse den højeste bygning i Leeds, hvilket varede ved helt indtil 1966.

Bygningen husede oprindeligt byens rådhus, domhus, en politistation, en koncertsal og lokaler til brug for lokale aktiviteter. Leeds Town Hall benyttes fortsat af de kommunale myndigheder til et folkeregisterkontor og til bryllupper, men øvrige kommunale funktioner er i dag henlagt til andre bygninger. Den primære hal, den rigt dekorerede Victoria Hall, benyttes i dag til klassiske koncerter. Stedets orgel er blandt de største i Europa.

Den 14. og 15. marts 1941 blev Leeds bombet af Luftwaffe og bygningens østlige side blev kraftigt beskadiget.

I dag benyttes bygningen primært til koncerter, både klassiske og moderne musik, udstillinger m.v. Der afholdes ligeledes en række festivaler i Bygningen, herunder Leeds International Film Festival og Leeds International Beer Festival.

Starten af Tour de France i 2014 var henlagt til Leeds Town Hall.

Galleri

Noter

Eksterne links 

 Leeds City Council information om Leeds Town Hall
 Virtuel gennemgang af Leeds Town Hall 

Town Hall
Fredede bygninger
Bygninger, konstruktioner og anlæg i England
Rådhuse
Gunnar Jensen

Knud Gunnar Jensen (31. marts 1863 i København – 6. maj 1948 på Frederiksberg) var en dansk medaljør og billedhugger.

Gunnar Jensen lærte ciselering og gravering hos sin far; efter færdiggørelse af Teknisk Institut maj 1880; tog han undervisning på Kunstakademiet i København 1880 hos Harald Conradsen, J.A. Jerichau og Th. Stein med afgang januar 1885. Gunnar Jensen var en fornyer af dansk medaljekunst under fransk påvirkning, bl.a. Jules-Clément Chaplain og Louis-Oscar Roty. Hans studier i Paris medførte at Den Kgl. Mønt fik nyt teknisk udstyr, især rigets første reduktionsmaskine (1904). Fra jubilæumstokronen 1903 til indførelsen af særskillemønten 1924 udførte Jensen medaljørarbejdet ved alle nye danske mønter, dog på Frederik VIII's og Christian X's guldmønter, udførte Andreas Hansen portrætsiden, og Jensen våbensiden. De store vestindiske guld- og sølvmønter hævder sig i en international sammenhæng med deres skildring af den gamle Christian IX og allegoriske kvindeskikkelser.

Hæder 
 1888 – K.A. Larssens og Hustru L.M. Larssens født Thodbergs Legat 
 1892 – Akademiets legat 
 1894,
 1896
 1899 – Det anckerske Legat
 1896 – Årsmedaljen
 1912
 1913 – sølvmedalje, Bruxelles 
 1914 – sølvmedalje Gent

Ekstern henvisning 
 
 Michael Märcher: Den Kgl. Mønt og dens første reduktionsmaskine, tekniskmuseum.dk (Årbog), 2009, 14-21.

Billedhuggere fra Danmark
Modtagere af Eckersberg Medaillen
Personer i Kraks Blå Bog (afdøde)
Danskere i 1800-tallet
Danskere i 1900-tallet
Embedsmænd fra Danmark
Personer fra København
Dorothy Manley

Dorothy Grace Manley (født 29. april 1927, død 31. oktober 2021) var en britisk atletikudøver, som deltog i de olympiske lege i 1948 i London.

Manley vandt en olympisk sølvmedalje i atletik under Sommer-OL 1948 i London. Hun kom på anden pladsen i 100 meter løb bagved Fanny Blankers-Koen fra Holland.

OL-medaljer 
  London  –  Sølv i atletik, 100 meterløb, kvinder

Eksterne henvisninger 
  

Olympiske sølvmedaljevindere fra Storbritannien
Medaljevindere ved sommer-OL 1948
Sprintere fra Storbritannien
Knud Berlin

Knud Kugleberg Berlin (født 7. juni 1864 i København, død 14. september 1954 sammesteds) var en dansk jurist, som blandt andet beskæftigede sig med statsforfatningsret og islandsk ret.

Berlin blev student 1883, cand. jur. 1890 og fik 1892 universitets guldmedalje for en afhandling om de statsretlige betingelser for traktaters gyldige afslutning.

Han var i årene 1891—93 assistent i Finansministeriet og blev i 1895 ansat i Rigsdagen, hvor han i 1898 blev protokolsekretær i Folketinget. I 1906 blev han Dr. jur., 1907 sekretær i den dansk-islandske kommission af 30. juli samme år, 1910 docent ved universitetet i islandsk ret, 1911 ekstraordinær professor sammesteds i offentlig ret og islandsk ret.

Berlin, der debuterede som æstetisk forfatter blandt andet med forskellige oversættelser fra slaviske sprog, har som juridisk skribent udfoldet en frodig virksomhed. Foruden talrige afhandlinger i Tidsskrift for Retsvidenskab, Ugeskrift for Retsvæsen, Statsvetenskaplig tidskrift, Tilskueren, Dansk Tidsskrift, Gads danske Magasin og andre og disputatsen Opløsningsretten overfor lovgivende Forsamlinger. En sammenlignende retshistorisk og dogmatisk Undersøgelse (1906) har han offentliggjort en række værdifulde skrifter, hvori han med utrættet energi, rolig saglighed og videnskabelig objektivitet og upartiskhed har udredt det historiske - statsretlige forhold mellem Danmark og Island.
Fremhæves kan således Om Islands statsretlige Stilling indtil 1851 (Forfatningsstridens Begyndelse) (Dansk-islandsk Kommissions-Betænkning 1908, side 27—54), Islændernes gamle Overenskomst af 1262 og Islands Stilling derefter (l. c. side 69—94), Islands statsretlige Stilling efter Fristatstidens Ophør. Første Afdeling. Islands Underkastelse under Norges Krone (1909, oversættelse på tysk 1910), Til Islands tidligere statsretlige Stilling (Tidsskrift for Retsvidenskab XXIV, side 1—50), Om Islands statsretlige Stilling. Et Svar til Redaktør Ragnar Lundborg (Statsvetenskaplig tidskrift 1911, side 177—96 og 364—65), Det norske og danske Rigsraads Stilling til Island. Et Bidrag til Belysning af Islands statsretlige Stilling indtil Enevældens Indførelse (1911) og andre.

Af Berlins øvrige stats- og folkeretlige arbejder kan nævnes Om Valg- eller Stemmepligt (1910), Europæiske lovgivende Forsamlinger, deres Sammensætning og Kamrenes særlige Myndighedsomraade (1910) og foredraget De senere Aars Voldgiftstraktater (1912).

Også til dagspressen var Berlin en flittig bidragyder. Med årvågen opmærksomhed fulgte han faserne i det dansk-islandske mellemværende og søgte at vække sine danske landsmænds interesse herfor.

Kilder 
  Opslag af Frantz Dahl
 
 .
 Den Store Danske

Eksterne henvisninger 
 

Jurister fra Danmark
Professorer fra Københavns Universitet
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København
Modtagere af Københavns Universitets guldmedalje
Personer i Dansk Biografisk Leksikon
Personer i Kraks Blå Bog (afdøde)
Kommandører af Dannebrog
Tenley Albright

Tenley Emma Albright (født 18. juli 1935 i Massachusetts) var en amerikansk kunstskøjteløber som deltog ved de olympiske vinterlege i 1952 i Oslo og 1956 i Cortina d'Ampezzo. 

Albright vandt en olympisk sølvmedalje i kunstskøjteløb under Vinter-OL 1952 i Oslo. Hun kom på anden pladsen i single for damer, bagved britiske Jeannette Altwegg. 

Fire år senere, under Vinter-OL 1956 i Cortina d'Ampezzo blev hun olympisk mester i kunstskøjteløb. Hun vandt singlekonkurrencen for damer foran sin landsmand Carol Heiss og Ingrid Wendl fra Østrig.

Albright blev verdensmester i kunstskøjteløb to ganger, begge i single.

OL-medaljer 
 1956  Cortina d'Ampezzo –  Guld i kunstskøjteløb, single damer  USA
1952  Oslo –  Sølv i kunstskøjteløb, single damer  USA

VM-medaljer 
 VM 1953 –  Guld i kunstskøjteløb, single damer
 VM 1955 –  Guld i kunstskøjteløb, single damer
 VM 1955 –  Sølv i kunstskøjteløb, single damer
 VM 1956 –  Sølv i kunstskøjteløb, single damer

Eksterne henvisninger 
  

Kunstskøjteløbere fra USA
Olympiske mestre fra USA
Olympiske sølvmedaljevindere fra USA
Medaljevindere ved vinter-OL 1952
Medaljevindere ved vinter-OL 1956
Aage Utzon

Aage Oberg Utzon (16. november 1885, Hellebæk – 1970) var en dansk skibsingeniør og far til Leif Utzon, Jørn Utzon og Erik Utzon.

Liv og karriere 
Aage Utzon var søn af fabrikant Hans Jørgen Utzon og Anette Marie Christine Oberg.

Aage Utzon blev uddannet som skibsingeniør på Armstrong College For Naval Architects i Newcastle. Han ankom 1918 til Aalborg og blev ansat som driftsingeniør på A/S. P. Ph. Stuhrs Skibsværft. Han indledte sin karriere i Aalborg med at lave udkast til nye bygninger til selve produktionen. Familien boede først i en lille lejlighed i Vendelbogade. Senere flyttede de til en murermestervilla på Nørre Trandersvej i Vejgård. Verdenskonjunkturerne ændrede sig flere gange op gennem 20'erne og 30'erne, så i 1936 opsagde Aage Utzon sin stilling som direktør på Aalborg Værft for at overtage arbejdet som leder af reparationsafdelingen på Helsingør Værft.

Aage Utzon skabte sammen med Georg Berg og M.S.J. Hansen respekt inden for sit fag ved at udvikle den nøjsomt præciserede spidsgatter. De dygtige kapsejlere gik til Aage Utzon, som havde ry for at tegne de hurtigste spidsgattere, og med de dygtigste folk ved roret, skulle de selvsagt også vinde. Han var kendt for at beskrive sine både ned til den mindste detalje i sine konstruktionstegninger. I udformningen af skibene blev konstruktions- og funktionsoptimering den afgørende faktor for skibenes udseende.

Privat 
Aage Utzon blev 1915 gift med Estrid Marin Valeska Halina Olsen (8. december 1894, Kaukasus - 6. oktober 1951). 

Som enkemand valgte Aage Utzon at fraflytte Søndre Strandvej 40 Helsingør og bo til leje i det gamle ledvogterhus fra 1735, Bøssemagergade 72, Hellebæk i den halvdel af ejendommen, der vendte mod Bondedammen, hvor han havde en rojolle.

Referencer 

Ingeniører fra Danmark
Skibsbyggere fra Danmark
Danskere i 1900-tallet
Åge
Mirjana Ognjenović

Mirjana Ognjenović (født 17. september 1953 i Zagreb) er en tidligere jugoslavisk/kroatisk håndboldspiller som deltog ved de olympiske lege i1980 i Moskva og 1984 i Los Angeles.

Ognjenović blev olympisk mester i håndbold ved Sommer-OL 1984 i Los Angeles. Hun spillede på det jugoslaviske hold som vandt håndboldturneringen foran Sydkorea og Vest-Tyskland. Hun spillede fire kampe og scorede 10 mål.

Fire år tidligere, under Sommer-OL 1980 i Moskva, kom Jugoslavien på andre pladsen bagved Sovjetunionen. Ognjenović spillede alle fem kampene og scorede elleve mål.

OL-medaljer 
 1984  Los Angeles –  Guld i håndbold damer .
 1980  Moskva –  Sølv i håndbold damer

Eksterne henvisniger 
 

Olympiske mestre fra Jugoslavien
Håndboldspillere fra Kroatien
Håndboldspillere fra Jugoslavien
Personer fra Zagreb
Olympiske medaljevindere i håndbold
Håndboldspillere ved sommer-OL 1984
Håndboldspillere ved sommer-OL 1980
Marta Holm

Marta Holm Peschcke-Køedt (født 14. april 1994 i København) er en dansk skuespiller. Hun spillede den blinde pige Edith, som er en af hovedpersonerne i Rune Schjøtts film Skyskraber fra 2011. Hun fik sin debut som skuespiller i 2008 i Jesper Waldvogel Rasmussens prisbelønnede kortfilm Ses.

Marta Holm spiller Rebekka Glad i Ludvig & Julemanden, TV 2's julekalender i 2011.

Filmografi 
 Ses – Kortfilm (2008)
 Skyskraber (2011)
 Hemmeligheden (2012)
 Danmark (2017)

Tv-serier 
 Ludvig & Julemanden, TV2's julekalender 2011
 Hemmeligheden  (Donna/Monica) 2012.

Music Videos 
 Rhye- Open (2013)
 Julias Moon- Palace (2014)

Referencer

Eksterne henvisninger 
 

Tv-skuespillere fra Danmark
Filmskuespillere fra Danmark
Personer fra København
GSK

GSK har flere betydninger:
 Gentofte Studenterkursus – er det tidligere navn for Gentofte Gymnasium, en uddannelsesinstitution i den nordlige del af København.
 Gymnasiale Suppleringskurser – adgangsgivende supleringskurser til universiteterne.
 GlaxoSmithKline – er en medicinalkoncern med hovedsæde i London.
Ma Ying

Ma Ying (født 10. april 1972) er en kinesisk softballspiller som deltog i de olympiske lege 1996 i Atlanta.
 
Ma vandt en olympisk sølvmedalje i softball ved sommer-OL 1996 i Atlanta. Hun var med på det kinesiske hold som kom på anden pladsen i den første olympiske softballturneringen. Kina tabte finalen mod USA med 1 – 3. Ma spillede to kampe i turneringen.

OL-medaljer 
  OL 1996  Atlanta –  Sølv i softball  Kina

Eksterne henvisninger 
 

Medaljevindere ved sommer-OL 1996
Olympiske sølvmedaljevindere fra Kina
Sportsfolk fra Kina
Softballspillere
Andris Piebalgs

Andris Piebalgs (17. september 1957 i Valmiera i Lettiske SSR) er en lettisk politiker og diplomat, der var Europa-kommissær fra 2004 til 2014. Fra 4. juni 2016 og 19. august 2017 var han leder af partiet Vienotība (Enhed).

Piebalgs dimitterede i 1980 fra Letlands Statsuniversitets fysik-fakultet og arbejdede derefter som lærer og rektor ved Valmiera Gymnasieskole. Han var undervisningsminister fra 1990 til 1993, ordførende for Saeimaens budget- og finansudvalg fra 1993 til 1994, hvor han repræsenterede det liberale parti Latvijas Ceļš (Letlands vej) samt finansminister fra 1994 til 1995. Dernæst var han diplomat og virkede som Letlands ambassadør i Tallinn fra 1995 til 1997 og ved Den Europæiske Union i Bruxelles fra 1998 til 2003.

Piebalgs var assisterende statssekretær med ansvar for EU-sager fra 2003 til 2004, og ved Letlands indtrædelse i EU den 1. maj 2004 blev han kabinetchef for landets første EU-kommissær Sandra Kalniete. Piebalgs selv blev EU-kommissær da Barrosos første kommission tiltrådte i november samme år, eftersom Kalniete ikke genopstilledes af den lettiske regering, og da hendes tiltænkte efterfølger, Ingrīda Ūdre, stoppedes af Europaparlamentet. Selv den tiltænkte ungarske energikommissær László Kovács mødte modstand i Europaparlamentet. Først efter EU-kommissionens formand José Manuel Barroso erstattede Ūdre med Piebalgs og ombyttede Piebalgs og Kovács' porteføljer opnåedes enighed med parlamentet. Piebalgs tiltrådte den 10. februar 2010 Barrosos anden kommission som EU-kommissær for udviklingsbistand.

Andris Piebalgs er siden den 20. oktober 2003 Officer af Trestjerneordenen.

Referencer

Kilder

Eksterne henvisninger 

 Piebalgs på EU-kommissionens hjemmeside 

Personer fra Valmiera
Politikere fra Letland
Ministre fra Letland
Diplomater fra Letland
Europa-Kommissærer fra Letland
Europa-Kommissærer 2004-2009
Europa-Kommissærer 2009-2014
Officerer af Trestjerneordenen
Marokko ved vinter-OL 1968

Marokko ved vinter-OL 1968. Fem sportsudøvere fra Marokko, alle mænd, deltog i alpint skiløb under Vinter-OL 1968 i Grenoble i Frankrig. Marokko deltog for første gang ved et vinter-OL og vandt ingen medaljer. Bedste placering var en 83. plads i storslalom for mænd.

Medaljer 

1968
Lande ved vinter-OL 1998
Vinter-OL 1968
Boolsk algebra

Boolsk algebra (og boolsk logik) er et komplet system til logiske operationer, baseret på algebra med variabler, som kun kan have to tilstande eller værdier, der normalt udtrykkes som sandt eller falsk. Boolsk algebra er opfundet og udviklet af den engelske matematiker og filosof George Boole i 1850'erne.

Anvendelse af boolsk algebra 
Algebraen anvendes eksempelvis i Matematisk logik, i elektroniske kredsløb som f.eks. i processorer, og inden for datalogi, hvor den engelske stavemåde boolean anvendes om en datatype, der kun kan antage sandhedsværdier.

Eksempel på boolsk udtryk
Et boolsk udtryk beskrives med de logiske operatorer: og, eller og ikke.

Et eksempel på et boolsk udtryk:

X > 1 OG X <= 10

Dette udtryk vil være sandt, hvis X er større end én og mindre end eller lig med ti.

Eksterne henvisninger og kilder 
Grundlæggende boolsk algebra
boolesk algebra, opslag på Den Store Danske

Algebra
Matruh

Matruh (arabisk: مطروح ) er  et guvernement i den nordvestlige del af Egypten på grænsen til Libyen; Mod nord grænser det til  Middelhavet, mod øst til guvernementerne Alexandria, Al Buhayrah og Al Jizah, og mod syd til  Al Wadi al Jadid Dens hovedstad er Mersa Matruh.

Midt i guvernementet, i den Libyske Ørken, ligger Qattara-sænkningen, der når ned til 133 meter under havets overflade og rummer det næstlaveste punkt i Afrika. 

Området rummer mange historiske lokaliteter fra 2. verdenskrig, blandt andet byen El-Alamein, der var et vendepunkt for krigen i Afrika.

Eksterne kilder og henvisninger

Egyptens guvernementer
Don't Let the Sun Go Down on Me

"Don't Let the Sun Go Down on Me" er en sang af den britiske sanger Elton John og er den første single fra hans album Caribou (1974).

Udgivelse 
Singlen blev udgivet den 20. maj 1974 i Storbritannien og den 10. juni i USA. John synger her om skuffelsen over at blive afvist af en, som han tidligere har støttet. Singlen opnåede en placering som nummer 16 på UK Singles Chart den 1. juni 1974. I USA blev singlen udgivet, mens "Bennie and the Jets" stadig var på hitlisterne. I USA blev sangen certificert guld af Recording Industry Association of America. Den nåede også førstepladsen i Canada, hvor den blev hans femte single på hitlisterne.

Andre versioner 
John fremførte sangen i duet med George Michael ved Live Aid i 1985. Det var imidlertid i 1991 den opnåede sin største succes. Sangen blev indspillet ved en koncert i London den 25. marts 1991, hvor Elton John som en overraskelse var gæst hos George Michael. Denne udgave af sangen opnåede førstepladsen på UK Singles Chart i december 1991 og på Billboard Hot 100 i februar 1992.

Sporliste 
Alle sange er skrevet af Elton John og Bernie Taupin.

"Don't Let the Sun Go Down on Me" – 5:37
"Sick City" – 5:23

Eksterne henvisninger 
 Officielle tekster

Elton John-sange
Singler fra 1974
Singler fra 1991
Margarita Stāraste-Bordevīka

Margarita Stāraste-Bordevīka (født som Margarita Barvika; 2. februar 1914 i Vladimir i Russiske Kejserrige - 18. februar 2014) var en lettisk forfatterinde, som hovedsagelig skrev skønlitteratur for børn.

Stāraste-Bordevīka fik sin uddannelse ved Letlands Kunstakademi.

Hendes mest populære bøger er "Balti tīri sniega vīri" (1942), "Ziemassvētku pasakas" (1943), "Zīļuks" (1961), "Pasaku ābece" (1969) og "Lācīša Rūcīša raibā diena" (1977). Hendes første bog udkom i 1942. Hun er medforfatter til samlingen af folkesange på livisk fra 1994 "Urū! Rurū!", som udkom på både lettisk og livisk.

Margarita Stāraste-Bordevīka blev den 7. april 1999 Kommandør af Trestjerneordenen.

Kildehenvisninger 

Personer fra Letland
Børnebogsforfattere fra Letland
Kommandører af Trestjerneordenen
Skønlitterære forfattere fra Sovjetunionen
Hundredårige
Qatars håndboldlandshold (herrer)

Qatars håndboldlandshold for mænd er det mandlige landshold i håndbold for Qatar. Det repræsenterer landet i internationale håndboldturneringer og reguleres af Qatars håndboldforbund (). Qatar er et af Asiens bedste håndboldlandshold og opnåede sit bedste internationale resultat med sølvmedaljerne på hjemmebane ved VM i 2015. Forbundet blev etableret i 1968 og har været medlem af IHF siden 1978. Deres nuværende præsident er Khalifa Turkey Al Subei.

Resultater

OL 

 2016: 8.- plads

VM 
 2003: 16.- plads
 2005: 21.- plads
 2007: 23.- plads
 2013: 20.- plads
 2015: 
 2017: 8.-plads
 2019: 13.-plads
 2021: – 8.-plads
 2023 – 22.-plads

Asienmesterskabet i håndbold 
1983: 6.- plads
1987: 6.- plads
1989: 6.- plads
1991: 4.- plads
1993: 7.- plads
2002: 
2004: 
2006: 
2008: 5.- plads
2010: 5.- plads
2012: 
2014: 
2016: 
2018: 
2020:

Seneste Trup 
Truppen til VM Håndbold 2019 i Danmark/Tyskland.

Cheftræner:  Valero Rivera López

Kendte spillere 
Žarko Marković
Ahmed Al-Saad
Badi Abdulla 
Borhan Al-Turki 
Nasser Al-Saad

Eksterne henvisninger 
 Qatars håndboldforbund  
 Profil på National Handball Teams.com 
 Qatars håndboldforbund på IHF's hjemmeside 

Håndbold i Qatar
Herrehåndboldlandshold
Katrinedal (Silkeborg Kommune)

Katrinedal  er en  lille bebyggelse i Midtjylland, beliggende i Bryrup og Them Sogne under   Silkeborg Kommune. Den ligger i ådalen ved Salten Å mellem byerne Them og Bryrup ca. 15 km syd for Silkeborg. 

Der har tidligere været teglværk og vandmølle;  nu er der vandrerhjem, dambrug og fiskerøgeri.  

Lokaliteter i Silkeborg Kommune
Iraks håndboldlandshold (herrer)

Iraks håndboldlandshold for mænd er det mandlige landshold i håndbold for Irak. Det repræsenterer landet i internationale håndboldturneringer.

Resultater

Asienmesterskabet i håndbold

Kilder 

Sport i Irak
Herrehåndboldlandshold
Jordans håndboldlandshold (herrer)

Jordans håndboldlandshold for mænd er det mandlige landshold i håndbold for Jordan. Det repræsenterer landet i internationale håndboldturneringer.

Resultater

Asienmesterskabet i håndbold

Kilder 

Håndboldlandshold (herrer)
Herrehåndboldlandshold
Omans håndboldlandshold (herrer)

Omans håndboldlandshold for mænd er det mandlige landshold i håndbold for Oman. Det repræsenterer landet i internationale håndboldturneringer.

Resultater

Asienmesterskabet i håndbold

Kilder 

Håndboldlandshold (herrer)
Herrehåndboldlandshold